
1.) Meghívó 
2.) Jelenléti ívek 

3)Beszámoló a lejárt határidejű határozatok végrehajtásáról 

4.) Tájékoztató a Pénzügyi- és Ügyrendi Bizottság 2025. évi átruházott hatásköreinek gyakorlásáról

5.) Tájékoztató a polgármester és a jegyző 2025. évi átruházott hatásköreinek gyakorlásáról

6.) Beszámoló az Üllési Polgármesteri Hivatal 2025. évi tevékenységéről

7.) Csigabiga Óvoda és Bölcsőde 2025/2026. nevelési évre vonatkozó intézményi továbbképzési program jóváhagyása

8.) A Homokháti Kistérség Többcélú Társulása nyilvántartásában szereplő települési vagyonelemek térítésmentes saját tulajdonba vétele

9.) Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés


10.) PÜB nyílt ülés jegyzőkönyve 

Üllés Nagyközségi Önkormányzat Képviselő-testületének
2026. április 21-i soros, nyílt ülésén meghozott

H A T Á R O Z A T O K 


51/2026.(IV.21.) önkormányzati határozat						4.o.		
Tárgy: A Képviselőtestület 2026. április 21-i soros, nyílt és zárt ülésének napirendi pontjai

52/2026.(IV.21.) önkormányzati határozat						5.o.	
Tárgy: Tájékoztató lejárt határidejű képviselőtestületi határozatok végrehajtásáról

53/2026.(IV.21.) önkormányzati határozat						6.o.		
Tárgy: Tájékoztató a Pénzügyi- és Ügyrendi Bizottság 2025. évi átruházott hatásköreinek gyakorlásáról

54/2026.(IV.21.) önkormányzati határozat						9.o.		
Tárgy: Tájékoztató a polgármester 2025. évi átruházott hatásköreinek gyakorlásáról

55/2026.(IV.21.) önkormányzati határozat						9.o.
Tárgy: Tájékoztató a jegyző 2025. évi átruházott hatásköreinek gyakorlásáról

56/2026.(IV.21.) önkormányzati határozat						10.o.
Tárgy: Beszámoló az Üllési Polgármesteri Hivatal 2025. évi tevékenységéről 

57/2026.(IV.21.) önkormányzati határozat						13.o.
Tárgy: Csigabiga Óvoda és Bölcsőde 2026/2027. nevelési évre vonatkozó intézményi továbbképzési program jóváhagyása

58/2026.(IV.21.) önkormányzati határozat						13.o.
Tárgy: A Homokháti Kistérség Többcélú Társulása nyilvántartásában szereplő települési vagyonelemek térítésmentes saját tulajdonba vétele

59/2026.(IV.21.) önkormányzati határozat						13.o.
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés

60/2026.(IV.21.) önkormányzati határozat						13.o.
Tárgy: Zárt ülés elrendelése


Jegyzőkönyv


Készült: az Üllés Nagyközségi Önkormányzat Képviselőtestületének 26. április 21-i soros, nyílt ülésén. 
Helye: Polgármesteri Hivatal, Tárgyaló

Jelen vannak: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Dr. Faragó-Mészáros Judit, Gyöngyösiné Simon Mariann, Meszesné Volkovics Szilvia képviselők 

Tanácskozási joggal meghívottak közül jelen van: Dr. Borbás Zsuzsanna jegyző, Hódiné Vass Magdolna iskola tagintézmény-vezető, Husztáné Rózsa Krisztina Csigabiga Óvoda és Bölcsőde főigazgatója, Dombovári Artúr Tamásné szociális tagintézmény-vezető

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit. 
A Jelenléti ív alapján megállapítja, hogy a Képviselőtestület 7 tagjából 6 fő jelen van, így az ülést határozatképesnek nyilvánítja és azt megnyitja. 

Javasolja a napirendek meghívó szerinti megtárgyalását, melyet szavazásra bocsátja.  

A Képviselőtestület 6 igen szavazattal a javaslattal egyetért, és az alábbi határozatot hozza:

51/2026.(IV.21.) önkormányzati határozat						
Tárgy: A Képviselőtestület 2026. április 21-i soros, nyílt és zárt ülésének napirendi pontja

H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. április 21-i soros, nyílt és zárt ülésének napirendjét az alábbiak szerint határozza meg: 

NYÍLT ÜLÉS 
1.) Beszámoló a lejárt határidejű határozatok végrehajtásáról 
     Előadó: Nagy Attila Gyula polgármester 

2.) Tájékoztató a Pénzügyi- és Ügyrendi Bizottság 2025. évi átruházott hatásköreinek gyakorlásáról
    Előadó: Nagy Attila Gyula polgármester 

3.) Tájékoztató a polgármester és a jegyző 2025. évi átruházott hatásköreinek gyakorlásáról
           Előadó: Nagy Attila Gyula polgármester és Dr. Borbás Zsuzsanna jegyző

4.) Beszámoló az Üllési Polgármesteri Hivatal 2025. évi tevékenységéről 
     Előadó: Dr. Borbás Zsuzsanna jegyző
5.) Csigabiga Óvoda és Bölcsőde 2026/2027. nevelési évre vonatkozó intézményi továbbképzési program jóváhagyása
     Előadó: Nagy Attila Gyula polgármester 

Aktuális kérdések     
    
6.) A Homokháti Kistérség Többcélú Társulása nyilvántartásában szereplő települési vagyonelemek térítésmentes saját tulajdonba vétele
     Előadó: Nagy Attila Gyula polgármester 

7.) Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
     Előadó: Nagy Attila Gyula polgármester 

ZÁRT ÜLÉS

[bookmark: _Hlk480809017]8.) Sándorné Masa Zsófia Veronika és Sándor Norbert Krisztián lakáscélú támogatás 
     ügye
     Előadó: Nagy Attila Gyula polgármester 

Erről jegyzőkönyvi kivonaton értesül:
1) Nagy Attila Gyula polgármester
2) Irattár

Nagy Attila Gyula polgármester napirend előtt szeretne 1-2 gondolatot megosztani: 
április 12-én lezajlott az országgyűlési választás. Az eredmény egyértelmű, 2/3-os felhatalmazást nyert a Tisza párt arra, hogy képviselje a Kormányt a következő 4 évben. Az országgyűlésben 141 mandátumot szerzett a párt, gratulálnak neki ehhez. A 2-es választókerületben Gajda Attila lett az országgyűlési képviselő, neki is gratulál és sok sikert kíván a munkájához. A segítségüket, illetve kapcsolatrendszerüket felajánlva szeretnének együtt dolgozni a képviselővel, ha ő is így szeretné. 
Szeretné megköszönni Mihálffy Béla volt országgyűlési képviselőnek, hogy 4 évig képviselte településüket. A most zajló fejlesztéseik nagy részét is neki köszönhetik. Mindent köszön és sok sikert kíván neki a civil életben. Keresik a kapcsolatot Gajda Attilával. Neki nincs személyes kapcsolata még vele. A választási kampányban nem ért rá azzal foglalkozni azzal, hogy leüljön vele tárgyalni.  Gajda Attila megválasztott képviselő, ő pedig megválasztott polgármester, nekik együtt kell dolgozniuk a település érdekében. Üllésen is nagy felhatalmazást kapott a Tisza párt, ezt tudomásul kell venni. A választóknak mindig igaza van. Bízik benne, hogy Üllés marad a békés fejlődés útján. Ő mindig az mellett volt és lesz is. Látja, vannak békétlen megjegyzések és „törésvonalak”, ezt igyekszik kezelni. Reméli, hogy ez a másik oldalon is így lesz. Pártpolitika továbbra sem lesz a képviselőtestületi munkában, ahogy nem volt az elmúlt 20 évben sem.

1) Napirend
Beszámoló a lejárt határidejű határozatok végrehajtásáról 
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)
Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző testületi ülésen meghozott, illetve azok végrehajtása is.
Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 

52/2026.(IV.21.) önkormányzati határozat							
Tárgy: Tájékoztató lejárt határidejű képviselőtestületi határozatok végrehajtásáról

H A T Á R O Z A T

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesül:
1) Nagy Attila Gyula polgármester
2) Irattár

2.) Napirend
Tájékoztató a Pénzügyi- és Ügyrendi Bizottság 2025. évi átruházott hatásköreinek gyakorlásáról
Előadó: Nagy Attila Gyula polgármester
(az előterjesztés a jegyzőkönyv 4. számú melléklete)

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a határozati javaslat elfogadását javasolja. Köszöni a jegyzőnő és a Polgármesteri Hivatal dolgozóinak munkáját, hogy a bizottság elé tért anyaggal nagymértékben segítették a tevékenységüket. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

53/2026.(IV.21.) önkormányzati határozat							
Tárgy: Tájékoztató a Pénzügyi- és Ügyrendi Bizottság 2025. évi átruházott hatásköreinek gyakorlásáról
H A T Á RO Z A T

Üllés Nagyközségi Önkormányzat Képviselőtestülete a Pénzügyi- és Ügyrendi Bizottság 2025. évi átruházott hatáskörök gyakorlásáról szóló tájékoztatóját áttekintette és az abban foglaltakat elfogadja.

Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1) Nagy Attila Gyula polgármester 
2) Dr. Borbás Zsuzsanna jegyző
3) Dudás János PÜB elnöke
4) Irattár 

3.) Napirend
Tájékoztató a polgármester és a jegyző 2025. évi átruházott hatásköreinek gyakorlásáról
Előadó: Nagy Attila Gyula polgármester és Dr. Borbás Zsuzsanna jegyző
(az előterjesztés a jegyzőkönyv 5. számú melléklete)

Nagy Attila Gyula polgármester: a képviselőknek az anyagot megküldték. Sokrétű hatásköreik vannak, köztemetés, közműfektetés, közterülethasználati engedély kiadása, települési támogatások stb. 

Dr. Borbás Zsuzsanna jegyző: a beszámolók részletesen tartalmazzák az átruházott hatásköröket.

Juhász Attila alpolgármester: az iskoláztatási támogatás 6.000 Ft és nem kérte senki. Ha van rá forrás, javasolja emelni az összegen, mert vannak rászorult családok. Más településeken 12.000 – 30.000 Ft között „mozog” az összeg. Biztos lenne rá igény, de a 6.000 Ft szerinte már nem éri el az emberek „ingerküszöbét”. Az iskolakezdés nagyon sokba kerül. 

Nagy Attila Gyula polgármester: a szociális jellegű rendeleteket évről évre felül kell vizsgálni a minimálbér emelés függvényében. Mennyi pénzügyi keretük lesz, az emelés ettől függ. 

Dr. Borbás Zsuzsanna jegyző: meg kell nézni a 2026. évre kapott szociális normatívát. Térjenek vissza rá, megvizsgálják a kérést. 

Nagy Attila Gyula polgármester: kérdés, észrevétel van-e? Amennyiben nincs, úgy először javasolja a polgármester átruházott hatásköreiről készül tájékoztató jóváhagyását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 


54/2026.(IV.21.) önkormányzati határozat							
Tárgy: Tájékoztató a polgármester 2025. évi átruházott hatásköreinek gyakorlásáról

H A T Á R O Z A T

Üllés Nagyközségi Önkormányzat Képviselőtestülete a polgármester 2025. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja. 

Határidő: -
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1) Nagy Attila Gyula polgármester 
2) Irattár 

Nagy Attila Gyula polgármester: kérdés, észrevétel van-e a jegyző átruházott hatásköreit tartalmazó anyaggal kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

55/2026.(IV.21.) önkormányzati határozat	
Tárgy: Tájékoztató a jegyző 2025. évi átruházott hatásköreinek gyakorlásáról

H A T Á R O Z A T


Üllés Nagyközségi Önkormányzat Képviselőtestülete a jegyző 2025. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja. 

Határidő: -
Felelős: Dr. Borbás Zsuzsanna jegyző 

Erről jegyzőkönyvi kivonaton értesítést kap: 
1) Dr. Borbás Zsuzsanna jegyző
2) Irattár 

4.) Napirend
Beszámoló az Üllési Polgármesteri Hivatal 2025. évi tevékenységéről
Előadó: Dr. Borbás Zsuzsanna jegyző
(az előterjesztés a jegyzőkönyv 6. számú melléklete)

Nagy Attila Gyula polgármester: a polgármesteri hivatalnak minden évben be kell számolnia tevékenységéről, az előterjesztés erről szól. 

Dr. Faragó-Mészáros Judit képviselő 15.12 órakor megérkezik az ülésterembe

Nagy Attila Gyula polgármester: megállapítja, a képviselők közül 7 képviselő jelen van, az ülés határozatképes. 
Kérdés, észrevétel, szóbeli  kiegészítés van-e a beszámolóval kapcsolatosan? 
Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 7 igen szavazattal a javaslattal egyetért és az alábbi határozatot hozza: 

56/2026.(IV.21.) önkormányzati határozat 
Tárgy: Beszámoló az Üllési Polgármesteri Hivatal 2025. évi tevékenységéről

H A T Á R O Z A T

Üllés Nagyközségi Önkormányzat Képviselőtestülete az Üllési Polgármesteri Hivatal 2025. évi tevékenységéről készült beszámolót a melléklet szerint jóváhagyja.

Határidő: azonnal
Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap: 
1)Dr. Borbás Zsuzsanna jegyző 
2) Irattár 

5.) Napirend
Csigabiga Óvoda és Bölcsőde 2026/2027. nevelési évre vonatkozó intézményi továbbképzési program jóváhagyása
     Előadó: Nagy Attila Gyula polgármester
(az előterjesztés a jegyzőkönyv 7. számú melléklete)

Nagy Attila Gyula polgármester: a napirendet megkapták. 

Bezdány Zoltánné képviselő: intézményezetőként korábban ő is úgy próbálta meg a kötelező továbbképzéseket orientálni, hogy azok elvégzése a további munka során is hasznosítható legyen. 

Husztáné Rózsa Krisztina Csigabiga Óvoda és Bölcsőde főigazgató: a dolgozók hasznos képzéseket választottak, és ráadásul ezek ingyenesen is elérhetők. A bölcsődei dolgozók képzése fizetős. 

Bezdány Zoltánné képviselő: majdnem minden dolgozónak van plusz diplomája, amit tud használni a munkája során. 

Nagy Attila Gyula polgármester: kérdés, észrevétel van-e a beszámolóval kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 7 igen szavazattal a javaslattal egyetért és az alábbi határozatot hozza: 
[bookmark: _Hlk196808359]
57/2026.(IV.21.) önkormányzati határozat
Tárgy: Csigabiga Óvoda és Bölcsőde 2026/2027. nevelési évre vonatkozó intézményi továbbképzési program jóváhagyása
H A T Á RO Z A T

Üllés Nagyközségi Önkormányzat Képviselőtestülete Csigabiga Óvoda és Bölcsőde 2026/2027. nevelési évre vonatkozó intézményi továbbképzési programját a melléklet szerint jóváhagyja. 

Határidő: 2026. április 30.  
Felelős: Marótiné Hunyadvári Zita Csigabiga Óvoda és Bölcsőde főigazgatója

Erről jegyzőkönyvi kivonaton értesítést kap: 
1) Nagy Attila Gyula polgármester 
2) Dr. Borbás Zsuzsanna jegyző
3) Marótiné Hunyadvári Zita Csigabiga Óvoda és Bölcsőde főigazgatója 
4) Irattár 

6.) Napirend
A Homokháti Kistérség Többcélú Társulása nyilvántartásában szereplő települési vagyonelemek térítésmentes saját tulajdonba vétele     
Előadó: Nagy Attila Gyula polgármester
(az előterjesztés a jegyzőkönyv 8. számú melléklete)

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a határozati javaslat elfogadását javasolja. 

Nagy Attila Gyula polgármester: a vagyonelemek egy régi DAOP-os pályázatból kerültek beszerzésre. Hosszú a vagyontárgyak sora. Ezek az elemek átkerülnek az önkormányzathoz, korábban a pályázat benyújtásához az önkormányzat adta az önerőt. 

Dr. Borbás Zsuzsanna jegyző: köszöni Dombovári Artúr Tamásnénak, hogy leszűrte az eszközöket. A képviselőtestület határozatát megküldik a Homokháti Kistérség Többcélú Társulásának. A megállapodás-tervezetet a társulás véglegesíti. A gazdaságvezetővel egyeztessenek egy időpontot a selejtezésről, illetve a teljeskörű átvételről. A használható eszközöket visszaadják „papíron” is a szociális intézmények. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 7 igen szavazattal a javaslattal egyetért és az alábbi határozatot hozza: 

58/2026.(IV.21.) önkormányzati határozat
Tárgy: HKTCT nyilvántartásában szereplő települési vagyonelemek térítésmentes saját tulajdonba vétele
H A T Á R O Z A T 

[bookmark: _Hlk224821681]1./ Üllés Nagyközségi Önkormányzat Képviselő-testülete megtárgyalta a „Homokháti Kistérség Többcélú Társulása nyilvántartásában szereplő települési vagyonelemek térítésmentes saját tulajdonba vétele” tárgyú előterjesztést, azzal egyetért és az. 1. mellékletben felsorolt, Üllés településen megvalósított és beszerzett fejlesztésekkel érintett kis-és nagyértékű eszközöknek és ingatlanoknak (a továbbiakban: vagyon) történő saját tulajdonba vételére igényt tart 2026. július 1. napjával.

2./ A Képviselő-testület felkéri Nagy Attila Gyula polgármestert, hogy jelen határozati javaslatot, ahhoz kapcsolódó előterjesztést, valamint a 2. melléklet szerinti vagyon saját tulajdonba vételéről szóló ingyenes tulajdonátruházási megállapodás-tervezetet küldje meg legkésőbb 2026. április 30. napjáig a Homokháti Kistérség Többcélú Társulása részére, annak érdekében, hogy ezen dokumentumokat a Társulás döntéshozatal céljából a Társulási Tanács 2026. májusi ülésének napirendjére tudja tűzni.

3./ A Képviselő-testület felkéri Nagy Attila Gyula polgármestert, hogy a vagyon saját tulajdonba vételéről szóló ingyenes tulajdonátruházási megállapodást a Homokháti Kistérség Többcélú Társulásának döntését követően írja alá és gondoskodjon a vagyon teljes körű, jegyzőkönyvbe foglalt átadás-átvételéről.

4./ A Képviselő-testület felkéri Mórahalom város Polgármesterét és Mórahalom város Jegyzőjét, hogy a tulajdonváltozással érintett vagyonelemeket az önkormányzati vagyonrendelet szerint a vagyonnyilvántartásban vezessék át.

Felelős: Nagy Attila Gyula polgármestere
dr. Borbás Zsuzsanna jegyző
Határidő: azonnal és folyamatos, 2./ pontra: 2026. április 30.

Erről jegyzőkönyvi kivonaton értesítést kap:
1./ Nagy Attila Gyula polgármester
2./ dr. Borbás Zsuzsanna jegyző
3./ Nógrádi Zoltán a Homokháti Kistérség Többcélú Társulásának elnöke
4./ Fáncsik Judit pénzügyi-gazdálkodási csoportvezető
5./ Irattár



7.) Napirend
Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
     Előadó: Nagy Attila Gyula polgármester 
(az előterjesztés a jegyzőkönyv 9. számú melléklete)

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a határozati javaslat elfogadását javasolja. Sajnos szükség van rá, mozgássérült gyermeknek segít. 

Hódiné Vass Magdolna iskola tagintézmény-vezető: a legnagyobb segítséget a családoknak adják. A gyermek itt is megkapja a szükséges fejlesztést, nem kell napi szinten behordani Szegedre. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 7 igen szavazattal a javaslattal egyetért és az alábbi határozatot hozza: 

59/2026.(IV.21.) önkormányzati határozat
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
                            
H A T Á RO Z A T

Üllés Nagyközségi Önkormányzat Képviselőtestülete az Üllés, Forráskút, Csólyospálos Községi Általános Iskola és Alapfokú Művészeti Iskola Fontos Sándor tagintézményének átszervezésével (telephely: Üllés Radnai utca 2.) – új fogyatékosságtípus felvételével – egyetért.

Határidő: azonnal
Felelős: Nagy Attila Gyula 
              polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Plesovszkikné Ujfaluczki Judit tankerületi igazgató
6726 Szeged, Bal fasor 17-21.
4. Fáncsik Judit pénzügyi-gazdálkodási ügyintéző
5. Irattár

Nagy Attila Gyula polgármester: az iskola előtt még káoszos a rendszer. 

Hódiné Vass Magdolna iskola tagintézmény-vezető: nagyon vigyáznak, a gyermekek is megszokták, figyelnek. 

Nagy Attila Gyula polgármester: a Forráskút-Balástya közötti útszakasz felújítása folyamatban van, az úttestre már az első réteg aszfalt felkerült.  

Dr. Borbás Zsuzsanna jegyző: a május 19-i testületi ülés egyik napirendje a határszemle. Ennek az időpontját kellene meghatározni. 

Nagy Attila Gyula polgármester: május 14-e, csütörtök 10 óra? Az időpontot küldjék meg a képviselőknek is e-mailben. 
Van egy pár nyertes, illetve be nem indult pályázat. A főút felújítás folyamatban van, az Üllés-Forráskút kerékpárút kivitelezése előtt állnak, a tervek készen vannak, a közbeszerzési eljárást rövidesen elindítják. Kerékpárút felújítására nyertek támogatást, ebből az Erdei Iskoláig tartó kerékpárút javítása valósul meg. Javítják az Üllés-Bordány bicikliutat is. Kátyúzni is fognak. A konyha elektromos felújítására, valamint az iskola aszfaltos sportpálya felújítására is nyertek támogatást. A kádárműhely felújítása pályázatuk is nyert. Jó hírek vannak a művelődési ház pályázatáról. Az első rostán átment, várják a következő etapot. 
Nyílt ülésben további kérdés, észrevétel van-e? 
Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát. 

A Képviselőtestület 7 igen szavazattal a javaslattal egyetért, és az alábbi határozatot hozza: 

60/2026.(IV.21.) önkormányzati határozat
Tárgy: Zárt ülés elrendelése

H A T Á R O Z A T

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.   

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Dr. Borbás Zsuzsanna jegyző 
3.) Irattár 

Nagy Attila Gyula polgármester: megköszöni a részvételt, a nyílt ülést 15 óra 38 perckor bezárja és a nyílt ülést berekeszti. 


K.m.f.

Nagy Attila Gyula                                                          Dr. Borbás Zsuzsanna
polgármester 					                            jegyző

1                               6/2026.         JEGYZŐKÖNYV           Üllés Nagyközségi  Önkormányzat Képviselő - testületének   20 2 6 . április 2 1 - i  soros ,   nyílt  üléséről                                       Tfik - ban   rögzítve:  202 6 .  április   

